CELEX: 31998D0457
Language: el
Date: 1998-07-03 00:00:00
Title: 98/457/ΕΚ: Απόφαση της Επιτροπής της 3ης Ιουλίου 1998 σχετικά με τη δοκιμή του «μεμονωμένου καιομένου αντικειμένου» (SBI) που αναφέρεται στην απόφαση 94/611/ΕΚ σχετικά με την εφαρμογή του άρθρου 20 παράγραφος 2 της οδηγίας 89/106/ΕΟΚ του Συμβουλίου για τα δομικά προϊόντα [κοινοποιηθείσα υπό τον αριθμό Ε(1998) 1743] (Κείμενο που παρουσιάζει ενδιαφέρον για τον ΕΟΧ)

Avis juridique important

|

31998D0457

98/457/ΕΚ: Απόφαση της Επιτροπής της 3ης Ιουλίου 1998 σχετικά με τη δοκιμή του «μεμονωμένου καιομένου αντικειμένου» (SBI) που αναφέρεται στην απόφαση 94/611/ΕΚ σχετικά με την εφαρμογή του άρθρου 20 παράγραφος 2 της οδηγίας 89/106/ΕΟΚ του Συμβουλίου για τα δομικά προϊόντα [κοινοποιηθείσα υπό τον αριθμό Ε(1998) 1743] (Κείμενο που παρουσιάζει ενδιαφέρον για τον ΕΟΧ)  

Επίσημη Εφημερίδα αριθ. L 201 της 17/07/1998 σ. 0114 - 0116

ΑΠΟΦΑΣΗ ΤΗΣ ΕΠΙΤΡΟΠΗΣ της 3ης Ιουλίου 1998 σχετικά με τη δοκιμή του «μεμονωμένου καιομένου αντικειμένου» (SBI) που αναφέρεται στην απόφαση 94/611/ΕΚ σχετικά με την εφαρμογή του άρθρου 20 παράγραφος 2 της οδηγίας 89/106/ΕΟΚ του Συμβουλίου για τα δομικά προϊόντα [κοινοποιηθείσα υπό τον αριθμό Ε(1998) 1743] (Κείμενο που παρουσιάζει ενδιαφέρον για τον ΕΟΧ) (98/457/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 89/106/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθετικών, κανονιστικών και διοικητικών διατάξεων των κρατών μελών όσον αφορά τα προϊόντα του τομέα των δομικών κατασκευών (1), όπως τροποποιήθηκε από την οδηγία 93/68/ΕΟΚ (2), και ιδίως το άρθρο 20,Εκτιμώντας:ότι, λόγω των διαφορών μεταξύ των κρατών μελών όσον αφορά τις μεθόδους δοκιμών και τα συστήματα ταξινόμησης ως προς την αντίδραση στη φωτιά, η εναρμόνιση είναι δυνατόν να πραγματοποιηθεί μόνον με τη θέσπιση ενιαίου συστήματος ταξινόμησης, με βάση συμφωνημένες μεθόδους δοκιμών, το οποίο θα χρησιμοποιείται σε όλη την Κοινότητα 7ότι στο άρθρο 3 παράγραφος 2 της οδηγίας ορίζεται ότι, προκειμένου να ληφθούν υπόψη διαφορετικά επίπεδα προστασίας για τα δομικά έργα είναι δυνατόν να ορίζονται κλάσεις για κάθε βασική απαίτηση 7ότι στο σημείο 4.3.1.1 του ερμηνευτικού εγγράφου αριθ. 2 που προσαρτάται στην ανακοίνωση της Επιτροπής σχετικά με τα ερμηνευτικά έγγραφα της οδηγίας 89/106/ΕΟΚ του Συμβουλίου (3), ορίζεται ότι για να καταστεί δυνατή η σε ενιαία βάση αξιολόγηση των επιδόσεων των προϊόντων ως προς την αντίδραση στη φωτιά, θα αναπτυχθεί εναρμονισμένη λύση στην οποία θα χρησιμοποιούνται πλήρεις δοκιμές ή δοκιμές κλίμακας τραπέζης που να συσχετίζονται με τις περιπτώσεις πραγματικής φωτιάς 7ότι την εναρμονισμένη αυτή λύση αποτελεί το σύστημα κλάσεων που θεσπίστηκε με την απόφαση 94/611/ΕΚ της Επιτροπής (4) 7ότι στον πίνακα 1 του παραρτήματος στην απόφαση 94/611/ΕΚ προβλέπεται η δοκιμή του «Μεμονωμένου καιόμενου αντικειμένου» (SBI), η οποία απαιτείται να διενεργείται σε προϊόντα για τοίχους και οροφές συμπεριλαμβανομένης της επικάλυψης της επιφανείας τους, σε οικοδομικά στοιχεία, σε προϊόντα ενσωματωμένα σε οικοδομικά στοιχεία, σε δομικά μέρη σωληνώσεων και αγωγών και προϊόντα για προσόψεις/εξωτερικούς τοίχους των κλάσεων B, C, ή D 7ότι οι διαφορές μεταξύ των συσκευών που χρησιμοποιούνται για τη διενέργεια των δοκιμών ως προς την αντίδραση στη φωτιά ενδέχεται να οδηγήσουν σε διαφορετικά αποτελέσματα δοκιμών και, κατά συνέπεια, προκειμένου να εξασφαλισθεί ότι τα αποτελέσματα των δοκιμών είναι ίδια σε όλη την Κοινότητα, είναι αναγκαίο να καθορισθεί ενιαία διάταξη των συσκευών δοκιμών SBI 7ότι τη βάση για τον ορισμό ενιαίας διάταξης των συσκευών δοκιμών SBI αποτελεί η μελέτη που εκπονήθηκε εξ ονόματος της Επιτροπής από την ομάδα επισήμων εργαστηρίων δοκιμών, η οποία εξέτασε τις δυνατότητες διαφορετικών διατάξεων δοκιμών SBI να πληρούν τις απαιτήσεις για τις δοκιμές αντίδρασης στη φωτιά που καθορίζονται στην απόφαση 94/611/ΕΚ και η οποία συνέστησε την πλέον κατάλληλη διάταξη 7ότι η συνιστώμενη διάταξη SBI υποβλήθηκε σε διεργαστηριακό πρόγραμμα (round-robin) δοκιμών το οποίο κάλυψε ευρύ φάσμα δομικών υλικών 7ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής τεχνικών έργων,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1 Η δοκιμή του «μεμονωμένου καιόμενου αντικειμένου» (SBI) σε ένα χώρο, που αναφέρεται στον πίνακα Ι του παραρτήματος της απόφασης 94/611/ΕΚ, η οποία χρησιμεύει για τη διενέργεια δοκιμών και την ταξινόμηση δομικών προϊόντων ως προς την αντίδρασή τους στη φωτιά, να συμμορφώνεται προς τη διάταξη δοκιμών που καθορίζονται στο παράρτημα της παρούσας απόφασης.Άρθρο 2 Η παρούσα απόφαση απευθύνεται στα κράτη μέλη.Βρυξέλλες, 3 Ιουλίου 1998.Για την ΕπιτροπήMartin BANGEMANNΜέλος της Επιτροπής(1) ΕΕ L 40 της 11. 2. 1989, σ. 12.(2) ΕΕ L 220 της 30. 8. 1993, σ. 1.(3) ΕΕ C 62 της 28. 2. 1994, σ. 23.(4) ΕΕ L 241 της 16. 9. 1994, σ. 25.ΠΑΡΑΡΤΗΜΑ ΜΟΡΦΗ ΔΙΑΤΑΞΗΣ ΔΟΚΙΜΩΝ SBI 1. Γενικά Η εγκατάσταση δοκιμών SBI θα περιγράφεται πλήρως σε μελλοντικό ευρωπαϊκό πρότυπο.Η διάταξη δοκιμών SBI στο σύνολό της (περιλαμβανομένου του περιβάλλοντος χώρου) πρέπει να είναι η ίδια σε όλες τις περιπτώσεις, με την επιφύλαξη των επιτρεπόμενων διαφορών (για παράδειγμα ανοχές) που θα συμπεριληφθούν στο μελλοντικό ευρωπαϊκό πρότυπο.2. Η βασική αρχή της διενεργούμενης δοκιμής Δοκίμιο αποτελούμενο από δύο κατακόρυφες πλευρές που σχηματίζουν ορθή γωνία εκτίθεται σε φλόγα από καυστήρα που τοποθετείται στη βάση της γωνίας. Η φλόγα προκύπτει από την καύση προπανίου που εγχύεται υπό πίεση μέσω αμμοκιβωτίου.Μετά την έναυση του καυστήρα καταγράφονται οι ακόλουθες παράμετροι καύσης των δοκιμίων: χρόνος μέχρι την ανάφλεξη, εξάπλωση φλόγας, έκλυση θερμότητας, παραγωγή καπνού και φλεγόμενων σταγονιδίων/σωματιδίων.3. Εγκατάσταση δοκιμής Η εγκατάσταση δοκιμής SBI αποτελείται από τον περιβάλλοντα χώρο δοκιμής, την συσκευή SBI (φορείο, πλαίσιο, καυστήρες, χοάνη απαγωγής, συλλέκτης και σωληνώσεις), το σύστημα παροχής προπανίου, το σύστημα απαγωγής καπνού και το γενικό εξοπλισμό μετρήσεων.Οι ακριβείς προδιαγραφές και η διάταξη της εγκατάστασης δοκιμών θα καθορισθεί στο μελλοντικό ευρωπαϊκό πρότυπο που αναφέρεται στο σημείο 1. Τα κύρια στοιχεία θα είναι τα ακόλουθα:3.1. Περιβάλλον χώρος δοκιμής SBI - Εσωτερικές διαστάσεις:- ύψος: (2,4 ± 0,1) m (άνω άκρο του πλαισίου),- επιφάνεια κάτοψης: (3,0 ± 0,6) m σε αμφότερες τις διευθύνσεις.- Παράθυρα: παράθυρα στους δύο τοίχους απέναντι στις εμπρόσθιες πλευρές των δύο κάθετων επιπέδων του δοκιμίου.- Τοίχος με άνοιγμα για το φορείο 7 απόσταση μεταξύ του φορείου και των πλευρικών τοίχων:&ge; 0,5 m.- Όταν το φορείο έχει τοποθετηθεί, τα ανοίγματα του περιβάλλοντος χώρου της δοκιμής, εκτός του στομίου εισαγωγής αέρα στη βάση του φορείου και του ανοίγματος απαγωγής καπνού στη χοάνη, δεν πρέπει να υπερβαίνουν 0,05 m2.3.2. Συσκευή δοκιμής SBI Η συσκευή δοκιμής SBI αποτελείται από:α) φορείο όπου τοποθετούνται δύο κάθετα τμήματα δοκιμίων, ενώ ο βασικός καυστήρας αμμοκιβωτίου τοποθετείται στη βάση της κατακόρυφης γωνίας 7 το τροχοφόρο φορείο τοποθετείται έτσι ώστε η όπισθεν πλευρά του να κλείνει το άνοιγμα στον τοίχο του περιβάλλοντος χώρου δοκιμής SBI 7 στο στόμιο εισαγωγής αέρα κάτω από το δάπεδο του τροχοφόρου φορείου τοποθετούνται διάτρητες πλάκες ούτως ώστε να ισοκατανέμεται η ροή στο δάπεδο του περιβάλλοντος χώρου δοκιμής 7β) σταθερό πλαίσιο εντός του οποίου ωθείται το φορείο και όπου στηρίζεται η χοάνη 7 ο δευτερεύων καυστήρας στερεώνεται στο πλαίσιο αυτό 7γ) χοάνη στην κορυφή του πλαισίου η οποία συλλέγει τα αέρια καύσης 7δ) συλλεκτήρας στην κορυφή της χοάνης με οριζόντιο στόμιο απαγωγής των αερίων καύσης 7 το διάφραγμα στη βάση του συλλεκτήρα αποτρέπει την ασύμμετρη εισροή στη χοάνη 7ε) σωλήνα μέτρησης καθορισμένων διαστάσεων και διάταξης.Η συσκευή πρέπει να επαρκεί ώστε να δέχεται δοκίμια πάχους μέχρι 200 mm.3.3. Καυστήρες και σύστημα παροχής προπανίου α) Η συσκευή δοκιμών SBI περιλαμβάνει δύο πανομοιότυπους καυστήρες αμμοκιβωτίου, έναν στην κάτω πλάκα του τροχοφόρου φορείου και ένα στερεωμένο στο στύλο του πλαισίου, με τα ακόλουθα χαρακτηριστικά:- σχήμα: ορθογώνιο ισόπλευρο τρίγωνο (κάτοψη) με πλευρές 250 mm, ύψος 80 mm, βάση κλειστή εκτός από την υποδοχή σύνδεσης σωλήνα διατομής 1/2 ίντσες στο κέντρο βάρους, με άνοιγμα στην κορυφή 7 διαστάσεις ± 2 mm,- κιβώτιο κατασκευασμένο από (ανοξείδωτο) χάλυβα πάχους 1,5 mm, γεμισμένο με υποκείμενο στρώμα χαλικιών (διαμέτρου 4-8 mm) πάχους 60 mm και υπερκείμενο στρώμα «άμμου» (2-4 mm) πάχους 20mm 7 μεταλλικά πλέγματα (σίτες) σταθεροποιούν τα δύο στρώματα και αποτρέπουν την εισχώρηση των χαλικιών στην υποδοχή για την σύνδεση του σωλήνα αερίου 7 πάχος των στρώσεων ± 2 mm,- θέσεις:- ο κύριος καυστήρας στερεώνεται στην πλάκα και συνδέεται με τη διατομή σχήματος Π στη βάση της θέσης των δοκιμίων,- ο δευτερεύων καυστήρας στερεώνεται στο στύλο του πλαισίου που είναι απέναντι στο γωνιακό δοκίμιο, ούτως ώστε η κορυφή του καυστήρα να απέχει 1 450 ± 5 mm από το έδαφος (1 000 mm κατακόρυφη απόσταση από τη χοάνη), η διαγώνιός του να είναι παράλληλη και όσο το δυνατό πλησιέστερη στη διαγώνιο του κύριου καυστήρα και οι ακμές που σχηματίζουν γωνία 45° να ευρίσκονται σε απόσταση 700 ± 5 mm από τα δοκίμια.β) Τα δοκίμια προστατεύονται από τη ροή θερμότητας από τις φλόγες του δευτερεύοντος καυστήρα με θώρακα από καθορισμένα υλικά και καθορισμένης διάταξης.γ) Οι καυστήρες πρέπει να είναι εξοπλισμένοι με διάταξη ανάφλεξης, για παράδειγμα φλόγα αφής ή σύρμα εκκένωσης αίγλης.δ) Η καθαρότητα του προπανίου πρέπει να είναι τουλάχιστον 95 %. Στην παροχή προπανίου τοποθετείται ελεγκτής ροής μάζας που πληροί προκαθορισμένες απαιτήσεις.3.4. Σύστημα απαγωγής καπνού Το σύστημα απαγωγής καπνού πρέπει να πληροί τις απαιτήσεις που θα καθορισθούν στο μελλοντικό ευρωπαϊκό πρότυπο που αναφέρεται στο σημείο 1.3.5. Γενικός εξοπλισμός μέτρησης Το είδος, η απόδοση και η θέση του εξοπλισμού μέτρησης, θα καθορισθούν στο μελλοντικό ευρωπαϊκό πρότυπο που αναφέρεται στο σημείο 1.4. Δοκίμιο Το δοκίμιο αποτελείται από δύο πλευρές που σχηματίζουν ορθή γωνία, τη βραχεία και τη μακριά πλευρά αντιστοίχως.Τα δοκίμια των προϊόντων υπό μορφή φύλλου ή μικρού μεγέθους πρέπει να έχουν τις ακόλουθες διατάξεις:α) βραχεία πλευρά: (495 ± 5) mm Χ (1 500 ± 5) mm 7β) μακριά πλευρά: (1 000 ± 5) mm Χ (1 500 ± 5) mm.Δοκίμια άλλων ειδών προϊόντων όπως καλώδια, σωληνώσεις, αγωγοί, και χύδην υλικά μόνωσης πρέπει να παρέχονται και να στερεώνονται κατά τρόπο που να προσομειώνει τη χρήση, ο οποίος θα περιγράφει πλήρως σε μελλοντικό ευρωπαϊκό πρότυπο.Κατά περίπτωση, τα προϊόντα στερεώνονται σε υπόστρωμα κατά τρόπο που να προσομειώνει τις τελικές συνθήκες χρήσης του προϊόντος. Το υπόστρωμα και η μέθοδος στερέωσης θα καθορισθούν σε μελλοντικό ευρωπαϊκό πρότυπο.Τα προϊόντα αναρτώνται σε πίνακα στερέωσης προκαθορισμένου τύπου και προετοιμάζονται σύμφωνα με τις διατάξεις μελλοντικού ευρωπαϊκού προτύπου.Οι στερεωμένες πλευρές δοκιμίου τοποθετούνται κατακορύφως στο φορείο και χαράσσονται επ' αυτών οριζόντιες και κατακόρυφες γραμμές. Οι διαδικασίες αυτές θα καθορισθούν σε μελλοντικό ευρωπαϊκό πρότυπο.5. Διαδικασία δοκιμής Η διαδικασία δοκιμής, όπου περιλαμβάνεται η βαθμονόμηση, οι διαδικασίες στερέωσης και οι συνθήκες διενέργειας της δοκιμής, καθώς και οι παράμετροι που πρέπει να μετρούνται θα αναλυθούν λεπτομερώς σε μελλοντικό ευρωπαϊκό πρότυπο.